Faire le Mur  a zo ul levr ispisial awalch. Ouzhpenn istor Mahmoud, ur palestinian yaouank, dedennet gant ar merched hag an arz ez eus kalz preder war politikerezh etrevroadel, ar gêr sponterezh hag all.  Un istor fromus eo hini Mahmoud, treset gant Maximilien Le Roy, tresadennoù teñval, griz/gwer. Heverk eus ur vuhez leun a boultr, a dristidigezh. Tresadennoù Mahmoud (a zo ur paotr gwir) a vez kavet en danevell, tresadennoù leun a liv (ruz dreist-holl), gant pennoù distum. Daou stil disheñvel mat. Techet e vefen da gavout plijusoch hini Mahmoud, met an daou a zo dedennus-tre, dreist-holl laket kichen-ha-kichen.  Kinniget eo al levr gant Simone Bitton he deus bet savet ur film anvet Mur hag a zo mat-tre.  E fin al levr e vez kavet skeudennoù eus familh Mahmoud, skeudennoù eus ar voger hag ur pennad-kaoz gant Alain Gresh. Ur sapre levr klok, liesseurt a ro da welet meur a sell war buhez palestinianiz. Ur gwir oberenn.